Fudbalska reprezentacija Estonije

**Nogometna reprezentacija Estonije** predstavlja Estoniju na međunarodnim nogometnim natjecanjima, a nalazi se pod ingerencijom Estonskog nogometnog saveza. Estonija svoje domaće utakmice u pravilu igra na nacionalnom stadionu Lilleküla u Tallinnu.

Estonija je svoju prvu međunarodnu utakmicu odigrala 1920. godine u Helsinkiju protiv Finske, od koje je izgubila 6:0. Četiri godine kasnije, reprezentacija je igrala na Olimpijskim igrama u Francuskoj, što im je do danas jedini nastup na nekom međunarodnom turniru. Godine 1940., Estonija je okupirana od strane Sovjetskog Saveza te tako sve do 1991. godine, kada se Sovjetski Savez raspao, nije imala pravo nastupati u službenim utakmicama kao samostalna država. Prva utakmica koju je nezavisna Estonija odigrala, a da ju je FIFA priznala kao službenu, bila je ona protiv Slovenije (1:1), odigrana 3. lipnja 1992. godine u Tallinnu.

Reprezentacija se nikada nije plasirala na FIFA Svjetsko prvenstvo ili UEFA Euro, ali je bila jako blizu plasmana na UEFA Euro 2012., kada je kao drugoplasirana momčad u kvalifikacijskoj skupini izborila *play-off* protiv Irske, od koje je izgubila ukupnim rezultatom 5:1; ta se godina u historiji estonskog nogometa naziva *[[annus mirabilis]]*. S druge strane, reprezentacija redovito nastupa na regionalnom Baltičkom kupu koji se svake dvije godine igra između Estonije, Litve i Latvije. Estonija je četiri puta osvajala Baltički kup, što je daleko najmanje u odnosu na ostale sudionice.

Martin Reim rekorder je po broju nastupa za reprezentaciju sa 157 odigranih utakmica u dresu Estonije, po kojem je broju do 2009. godine bio europski rekorder. Najviše golova za reprezentaciju, njih 38, postigao je Andres Oper.

## Historija

Estonci su se prvi put susreli s nogometom početkom XX. vijeka, kada su im igru predstavili engleski mornari; Estonija je tada još uvijek bila pod Ruskim Carstvom. Reprezentacija Estonije formirana je nakon rata za nezavisnost, a svoju prvu međunarodnu utakmicu odigrala je protiv Finske u Helsinkiju 17. listopada 1920. godine i izgubila 6:0. Utakmica se igrala na travnatom terenu, što je bio prvi put da su Estonci igrali nogomet na travi. Savez je službeno formiran 14. prosinca 1921. godine te se dvije godine kasnije pridružio FIFA-i. Estonija je u međuvremenu igrala utakmice te je 1922. godine zabilježila svoj najveći poraz, izgubivši 10:2 od Finske.

Godine 1924., reprezentacija Estonije sudjelovala je na Olimpijskim igrama u Francuskoj, što im je bio prvi i dosad jedini nastup na nekom međunarodnom natjecanju; svoju jedinu utakmicu na turniru izgubili su od Sjedinjenih Država 1:0. Od 1928. godine, reprezentacija je sudjelovala na Baltičkom kupu koji su zajednički organizirale sve tri baltičke države; na prvom izdanju turnira, Estonija je u prvoj utakmici deklasirala Litvu sa 6:0, što im je rekordna pobjeda u historiji. Do Drugog svjetskog rata, turnir je održan devet puta, od čega četiri puta u Estoniji (uključujući i prvi turnir 1928. godine), koja je tri puta bila prvak; posebno je značajno njihovo osvajanje turnira 1938. godine pred domaćom publikom na Stadionu Kadriorg. 

Godine 1933., Estonija je izgubila 6:2 od Švedske u kvalifikacijama za FIFA Svjetsko prvenstvo 1934. godine, što će ostati zabilježeno u historiji kao prva ikad odigrana kvalifikacijska utakmica za neko FIFA Svjetsko prvenstvo. Svoje prve bodove u kvalifikacijama za Svjetsko prvenstvo Estonija je ostvarila 1937. godine tijekom kvalifikacija za FIFA Svjetsko prvenstvo 1938. godine, kada je Richard Kuremaa postigao jedini gol na utakmici za pobjedu nad Finskom; zanimljivo je kako je Estonija u ostale dvije kvalifikacijske utakmice oba puta vodila - 2:0 protiv Švedske i 1:0 protiv Njemačke - da bi u konačnici bila teško poražena sa 7:2, odnosno 4:1.

Estonija je nastavila igrati svoje međunarodne utakmice sve do 18. srpnja 1940. godine, kada je odigrala svoju posljednju utakmicu (2:1 pobjeda protiv Latvije) prije sovjetske invazije i okupacije. Sovjeti su raspustili nacionalnu reprezentaciju, a iako je ona nakratko obnovljena tijekom njemačke okupacije, odigravši čak dvije neslužbene prijateljske utakmice protiv okupatora (porazi 0:4 i 1:8), nogomet je počeo jenjavati. Kada su Sovjeti ponovno ušli u Estoniju, dobar dio bivših reprezentativaca je ili mobiliziran ili je izbjegao na Zapad.

Kada se sovjetska okupacija konsolidirala, nogomet u Estoniji gotovo da je propao. Estonci nisu uspjeli stvoriti klub koji bi bio kompetitivan na saveznoj razini, a iako je reprezentacija Estonske SSR postojala, ona nije mogla igrati međunarodne utakmice; istina, osvojila je nekolicinu Baltičkih kupova u sovjetskom periodu, ali ti se turniri ioako ne priznaju kao službeni. Kako su Rusi bili ti koji su mahom igrali nogomet u Sovjetskom Savezu, popularnost nogometa u Estoniji bila je na niskim granama, a dogodilo se čak i to da je od 1969. do 1982. godine Estonija bila jedina sovjetska republika koja nije sudjelovala u saveznoj nogometnoj ligi. Obnova popularnosti nogometa u Estoniji krenula je sredinom 70-ih godina, kada je Roman Ubakivi počeo osnivati klubove za treniranje estonskih igrača. Iako nijedan Estonac nije izborio pravo nastupa za sovjetsku reprezentaciju kroz ovaj program, nekolicina ih se probila do mlađih uzrasta.

Raspjevana revolucija koja je zahvatila Baltik odrazila se i na nogomet, tako da su Estonija i Latvija 1990. godine odigrale egzibicijsku utakmicu povodom 50. obljetnice njihovih posljednjih utakmica prije sovjetske okupacije. Način sastavljanja estonske reprezentacije izazvao je određene kontroverze, s obzirom da je objavljen javni poziv da se okupe samo igrači koji su etnički Estonci, što je značilo da doseljenici u Estoniju iz perioda nakon 1945. nisu smjeli nastupiti za reprezentaciju, neovisno o državljanstvu. Reprezentacija je ponovno formirana 1991. godine po obnovi nezavisnosti te je iste godine u Litvi sudjelovala na Baltičkom kupu; ipak, prva priznata utakmica nakon obnove nezavisnosti bila je ona iz lipjna 1992. godine protiv Slovenije, koja je završila rezultatom 1:1. Problem oko toga tko bi sve smio nastupiti za Estoniju nastavio se početkom 90-ih godina, kada su se vodile žustre debate oko državljanstva i prava na nastup za reprezentaciju; istovremeno, popularnost nogometa bila je toliko niska da je 1994. godine na utakmicu protiv Italije došlo tek 3,000 ljudi.

Od sredine 90-ih pa do danas, popularnost nogometa u Estoniji postepeno je rasla, a s time su rasli i reprezentativni uspjesi. Iako se reprezentacija i dalje nije uspjela plasirati ni na jedno međunarodno natjecanje, iako je igrala play-off kvalifikacija za UEFA Euro 2012., ali je ispala od Irske. Isto tako, reprezentacija je osvojila nekoliko Baltičkih kupova.

## Aktualni kadar
**Ažurirano:** 12. listopada 2022. godine.

## Uspjesi na međunarodnim natjecanjima

### [[FIFA Svjetsko prvenstvo]]

:*Utakmice u fazi na ispadanje odlučene nakon izvođenja jedanaesteraca upisane su kao neriješeni ishodi.*

### [[UEFA Euro]]

:*Utakmice u fazi na ispadanje odlučene nakon izvođenja jedanaesteraca upisane su kao neriješeni ishodi.*

### [[UEFA Liga nacija]]

### [[Fudbal ili nogomet na Olimpijskim igrama|Olimpijske igre]]

### Ostala natjecanja

#### [[Baltički kup]]

## Statistike

### Igrači s najviše nastupa

### Najbolji strijelci

## Izbornici

Prvi službeni izbornik estonske nogometne reprezentacije imenovan je 1923. godine; bio je to Mađar Ferenc Kónya. Prvi Estonac na funkciji izbornika bio je Albert Vollrat, koji je reprezentacaciju vodio 1932. godine. Do 1940. godine, izbornička je funkcija bila nestalna i bilo je perioda kada estonska reprezentacija uopće nije imala izbornika. Od 1992. godine i raspada Sovjetskog Saveza, Estonija nije imala perioda bez izbornika. Iako su izbornii bilo mahom Estonci, značajan je bio "nizozemski period" od 2000. do 2007., kada su reprezentaciju vodila dvojica Nizozemaca.

Ažurirano: *[[25. listopada]] [[2022.]]*

:*Izbornici u italiku bili su vršitelji dužnosti.*

## Reference

## Literatura
* Indrek Schwede. *Väike jalgpallipiibel*, Tallinn: K-Kirjastus 2001. 
* Olev Reim. *Rahvuskoondise kümme aastat 1992–2002*, Varrak 2002. 

## Vanjske veze

* 
*Estonia at FIFA.com
*Estonia at UEFA.com
*RSSSF archive of results since 1920
*RSSSF archive of most capped players and highest goalscorers
*Estonia national team matches 
*Results 1920–1940